text: 9 Малки Хитринки за Приспиване на Бебето | Idividishop - Детски и Бебешки Дрехи
  Комплект Camp
  18.00 лв. 22.50 лв.
  9 Малки Хитринки за Приспиване на Бебето
  Приспиването на бебето е трудна задача за всяка една майка. Понякога мъниците негодуват, ридаят и упорито отказват да заспят, с което изтощават до краен предел своите майки. В мига в който успявате да намерите пролука в денонощието, в която да успеете поне за малко да си отдъхнете и заспите се налага да се събуждате отново, за да кърмите, гушкате и играете с бебето си. Остава само надеждата, че с поотрасването на бебето проблема с трудното заспиване като по часовник ще изчезне, но уви мъниците не искат да заспиват, когато им се каже нито у дома си при мама и тате, нито в детската градина. Как да постъпите в такива ситуации? Вижте по-надолу.
  От колко часа сън в денонощието се нуждаят бебетата?
  Средно новородените спят по 15-20 часа в денонощието, като 1/3 от тях е през деня. Проблемът е, че спят по 2-3 часа, след което се будят поради необходимостта да бъдат нахранени, завити или защото са свършили някаква работа в пелените. Не бързайте да се стряскате. Все пак имате възможността да сте изкарали късмет и да сте от тези родители, на които бебетата спят непробудно по 8 часа на ден, но в случай, че бебето проплаче през нощта не се паникьосвайте. Възможно е просто бебето да се е пробудило за малко през нощта и после само да заспи.
  Ако изпитвате трудности при приспиването на бебето ви предлагаме няколко трика, с които да накарате вашия бебешок да заспи по-лесно.
  1. Повече игри
  Повечето игри с малкия палавник или палавница преди лягане е трик, който често майките използват, за да "изморят" своето бебче и впоследствие то да заспи дълбоко и непробудно. Играейки си с бебето на различни игрички, вие го изморявате и не след дълго само ще има нужда да заспи. Така и вие ще можете да си отдъхнете поне за малко.
  2. Приглушена светлина
  За следобедната дрямка е нужно по-приглушето и затъмнено помещение. Нали не очаквате, че бебето ви ще заспи като слънчавите лъчи падат върху лицето му. Дръпнете завесите и спуснете щорите. Нека стаята се затъмни. Така шансовите ви да приспите бебето стават по-големи.
  3. Проветрявайте често
  Проветрявайки често стаята, я насищате с повече кислород, който несъмнено помага при заспиването. Проветряването на стаята е важно и като превантивна мярка. Така се намалява риска от развитие на алергии и астми. Не дръжте повече от 4-5 минути отворен прозореца, защото температурата в стаята може да спадне. Важно е да се поддържа постоянна температура в стаята на бебето. Най-подходящата е тази между 20-24 градуса. Те са идеални за заспиване. Много често майките от притеснение, че бебето ще настине го завиват с повече завивки и вдигат градусите на климатика. Истината е, че повечето бебета се чувстват комфортно и на по-ниски температури между 20-22 градуса.
  4. Режим за спане
  Създайте режим за спане на бебето, който да е еднакъв до максимална степен през всичките дни. Нали не очаквате, че с щракването на пръсти бебето като по учебник ще заспи независимо от часа на деня. Интересно е, че различните бебета имат различни потребности от сън. На някои им са необходими 2 часа, а на други само 20 минутна дрямка, за да си починат. За да разберете от колко точно сън се нуждае вашето бебе, за да се наспи го наблюдавайте докато бодува. Ако е много активно, чувства се добре и не мрънка, значи се е наспало добре.
  5. Песнички и приказки
  Навярно знаете за тези методи за приспиване на бебета и малки деца, но ние сме длъжни да ги споменем. Добре е да използвате една и съща приказка или песничка за приспиване на бебето. Това ще е сигнал за него, че със започването на любимата му приспивна песничка или приказка идва времето за сън.
  6. Масаж и баня
  "Заспах като къпан" е израз, който не случайно се използва. След изкъпване на бебето неусетно дори и за вас то ще заспи много бързо. Методът с банята действа дори и при възрастните. Пробвайте и вие, но не забравяйте за задълженията си да кърмите новороденото си. Масажът по главичката или по гърба на бебето също действа приспиващо.
  7. Дайте му биберон
  Биберонът помага на бебето да заспи, но внимавайте, защото честата му употреба създава навици у бебето, които с времето стават трудни за отказване. Заради прекомерното залъгване на бебето с биберон е възможно по-трудно да наддаде на килограми. Друг проблем, свързан с честата му употреба може да се прояви при по-големите бебета в периода на поникване на първите зъбки. Биберонът може да доведе до изкривяване на захапката на бебето. Някои бебета дори заспиват с биберон в устата. В тези случаи опасността от изкривяване на захапката става още по-голяма. Специалистите съветват да не се прекалява с биберона като залъгалка, дори и като средство за приспиване.
  Както при възрастните на които им се приспива след като си хапнат по-обилно, така и при бебетата след поемането на поредната порция майчина кърма на тях им се доспива. Накърмете бебето си преди да го приспите и сами ще се убедите колко лесно потъва в сладки сънища. Според последни проучвания кърменето подобрява физиологичното и психологично здраве на бебетата и този ефект се дължи не само на състава на кърмата. Заздравява се връзката майка-дете.
  Шумове от прахосмукачка, пералня, телевизор и други уреди действат приспивно за бебетата. Освен, че ще почистите къщата, ще приспите и бебето, а в следствие ще си осигурите почивка и на вас самите. Внимавайте с децибелите, все пак искате бебето да заспи, а не да почне да реве, нали?